burgasdotpro/wikipedia huggingface dataset:
Goran Ivanišević

Goran Ivanišević (* 13. september 1971, Split) je bývalý chorvátsky profesionálny tenista. Zástupca generácie hráčov útočného štýlu tenisu, servis-volej založenom na vynikajúcom podaní, následnom nábehu na sieť a rýchlom ukončení výmeny. Jeden z najlepšie servujúcich hráčov v tenisovej histórii. Najpamätnejšie víťazstvo svojej kariéry zaznamenal v roku 2001 vo Wimbledone, kde získal titul ako držiteľ divokej karty, čo sa nikomu v histórii tohto podujatia dovtedy nepodarilo. V deväťdesiatych rokoch sa pravidelne pohyboval v prvej desiatke medzinárodného rebríčka ATP, najvyššie dosiahol na 2. miesto (leto 1994).
Počas svojej kariéry Goran Ivanišević vyhral 22 turnajov ATP v dvojhre, z toho 1 grandslamový turnaj - celkom nečakane Wimbledon v roku 2001, keď už bol výrazne za zenitom svojej kariéry:
Wimbledon.
Osudový turnaj Gorana Ivaniševiča, vo finále ktorého sa ocitol dovedna 4 krát. V 90tych rokoch predvádzal Ivanišešvič na londýnskej tráve vynikajúce výkony. už v roku 1990 sa prebojoval do semifinále, kedy podľahol Borisovi Beckerovi. O rok neskôr prešiel v semifinále cez budúceho 7-násobného šampióna Peta Samprasa, aby sa prvýkrát ocitol vo finále, v ňom však nešťastne prehral s Agassim vo vyrovnanom 5-seteovom zápase. V roku 1994 sa opäť prebojoval do finále, v ňom však prehral proti obhajcovi vlaňajšieho triumfu, Petovi Samprasovi. Sampras zastavil Gorana aj o rok neskôr, posledný krôčik pred finále a získal tak už svoj tretí trumf. Tretíkrát sa Goran prebojoval až do finále v roku 1998. V päťsetovom zápase podľahol už druhýkrát vo finále Petovi Samprasovi. Posledné Ivaniševičovo vystúpenie vo Wimbledone vyšlo. Od usporiadateľov obdržal divokú kartu a tým možnosť štartovať. V pavúku natrafil na mená ako Moya, vychádzajúca hviezda Roddick, Rusedski, Safin, domáci miláčik Tim Henman a vo finále sa stretol s Patrickom Rafterom, vlaňajším porazeným finalistom. Po vyrovnanom zápase sa po piatich setoch mohol tešiť Chorvát. Výsledný rezultát znel 6-3, 3-6, 6-3, 2-6, 9-7 v prospech Gorana. Pri svojej štvrtej finálovej účasti získal grandslamový titul. Do tohto momentu bol považovaný za najlepšieho hráča, ktorý nezískal grandslamový triumf. Wimbledon 2001 sa nezmazateľne zapísal do dejín chorvátskeho športu.
Brad Pitt

William Bradley „Brad“ Pitt (* 18. december 1963, Shawnee, Oklahoma, USA) je americký herec a filmový producent. Stal sa slávnym počas polovice 90. rokov, kedy si zahral v niekoľkých veľkých hollywoodskych filmoch. Pitt bol nominovaný na Oscara a vyhral Zlatý glóbus, obidve nominácie boli za herecký výkon vo filme "Dvanásť opíc" z roku 1995.
Biografia.
Brad Pitt vyrastal v Springfielde, ako najstarší z troch detí vo veriacej rodine. Jeho otec sa volal William Alvin Pit a vlastnil prepravnú spoločnosť, jeho matka bola školská poradkyňa. Vyštudoval Kickapooho strednú školu, po strednej škole začal študovať na Univerzite v Missouri žurnalistiku, grafický a reklamný design a reklamu.
Od detstva sa veľmi zaujímal o film a všetko okolo neho. Nakoniec sa rozhodol, že opustí školu a vydá sa do Los Angeles, bez dokončeného vysokoškolského vzdelania, kde si zahral v jednom nie príliš úspešnom TV seriáli. Potom, aby si privyrobil na herecké kurzy, venoval sa obvyklým zamestnaniam začínajúcich hercov: predával zmrzlinu, strážil parkovisko a prezlečený za kura robil živú reklamu. Spočiatku mal možnosti vystupovať v reklame a televízii, postupne sa snažil dostať do filmu.
Súkromie.
Brad bol 5 rokov manželom známej americkej herečky Jennifer Anistonovej. V roku 2005 oficiálne potvrdili rozchod a požiadali o rozvod. Onedlho sa Brad začal verejne objavovať po boku slávnej americkej herečky Angelina Jolie, s ktorou sa zblížil už pred svojím rozvodom. Spoznal sa s ňou pri natáčaní filmu Mr&amp;Mrs Smith. Prijal za vlastné jej dve adoptované deti (Maddoxa (8) z Kambodže, Zaharu (5) z Etiópie), a v roku 2006 sa im narodila dcéra Shiloh Nouvel Joliová-Pittová. Následne si adoptovali ďalšie dieťa, Paxa (6) z Vietnamu. V roku 2008 Angelina porodila dvojičky – Vivienne Marcheline a Knox Leona. 19. septembra 2016 podala Angelina Jolie návrh na rozvod, v ktorom žiada o zverenie detí do svojej starostlivosti. Oficiálne sa rozviedli v roku 2019.
Malý Kriváň (vrch v Malej Fatre)

Malý Kriváň alebo Malý Fatranský Kriváň () je druhý najvyšší vrch Malej Fatry. Nachádza sa v Krivánskej časti pohoria na jej hlavnom hrebeni, približne severne od Vrútok. Z vrcholu je ďaleký kruhový výhľad. Lokalitou prechádza Medzinárodná diaľková turistická trasa E3.
Poloha.
Nachádza sa v strednej časti pohoria, v juhozápadnej časti geomorfologického podcelku Krivánska Fatra a jej najatraktívnejšej časti Krivánske Veterné hole. Vrch leží v Žilinskom kraji, na hranici okresov Žilina a Martin a zasahuje na katastrálne územie mesta Turany a obcí Krasňany, Belá a Sučany. Najbližšími vrcholmi v hlavnom hrebeni je západne ležiaci Stratenec () a severovýchodne situované Koniarky (). Severne susedí vrch Hole () a Kuriková (), južným smerom leží Meškalka (), Mojský grúň () a Ostredok ().
Opis.
Vrch v južnej časti hlavného hrebeňa Krivánskej Fatry je druhým najvyšším v celom pohorí. Hlavný hrebeň zo severovýchodného smeru vedie z Veľkého Kriváňa () cez sedlo Bublen () a pokračuje západným smerom cez sedlo Priehyb () a na juhozápad k vrchu Stratenec (). Na jeho vrchole sa nachádzajú vápencové skaliská a veľká časť vrchu je bohatá na vápnomilnú a vysokohorskú vegetáciu. Na jeho severných svahoch sa rozprestiera Národná prírodná rezervácia Prípor, ktorá je súčasťou Národného parku Malá Fatra. Na vrchole Malého Kriváňa je vysoký kamenný stĺp a viacero kamenných „hniezd“, vhodných na bivak.
Severné svahy odvodňuje Beliansky potok, smerujúci do Varínky, východné svahy odvádzajú vodu potokom Studenec a juhozápadné Bielym potokom priamo do Váhu.
Počas merania pomocou systému GNSS (Globálny navigačný satelitný systém) a metódy RTK bola v roku 2017 zistená nadmorská výška vrcholu , čím sa upresnila dovtedajšia udávaná hodnota 
Výhľady.
Skalnatý vrchol mohutného vrchu je bez vyššej vegetácie, preto umožňuje kruhový výhľad na široké okolie. Severovýchodný horizont sčasti zatieňujú vrcholy hlavného hrebeňa Krivánskej Fatry, juhozápadnému dominujú vrcholy Martinských holí. Výborne viditeľné sú aj Žilinská a Turčianska kotlina a všetky okolité pohoria. Pri vhodných podmienkach sa na horizonte objavujú vrchy Západných a Nízkych Tatier, Veľkej Fatry, Kremnických vrchov i Vtáčnika. Juhozápadným smerom vidieť Súľovské vrchy, Javorníky, Kysuckú vrchovinu, Kysucké, Oravské a Moravsko-sliezske Beskydy.
Arthur Ashe

Arthur Ashe (* 10. júl 1943, Richmond, Virgínia, USA – † 6. február 1993, New York) bol americký tenista. 
Počas svojej kariéry vyhral tri grandslamové turnaje (chýbal mu iba titul z French Open, kde sa najďalej dostal do štvrťfinále). V roku 1963 bol prvým tenistom tmavej pleti, ktorý nastúpil za davis-cupový tím USA. Arthur Ashe bol jedným z iniciátorov založenia Asociácia profesionálnych tenistov (ATP).
V roku 1968 po víťazstve na US Open mu z dôvodu farby pleti nebol umožnený vstup do Juhoafrickej republiky na tam usporiadaný medzinárodný turnaj. To viedlo k jeho veľmi silnej angažovanosti v boji proti apartheidu a vôbec všetkým formám útlaku černochov. V súvislosti s touto angažovanosťou bol neskôr dvakrát zatknutý na demonštráciách v roku 1985 a 1992.
Počas svojej kariéry Arthur Ashe vyhral 33 turnajov ATP v dvojhre, z toho najvýznamnejšie sú jeho grandslamové víťazstva:
Zomrel vo veku 49 rokov na zápal pľúc, komplikáciu spojenú s AIDS.
Paul Bernard

Paul Bernard (* 20. jún 1929, Londýn, Spojené kráľovstvo – † 25. september 1997, Londýn) bol anglický televízny režisér.
Polder

Polder je územie, na ktorom musí byť kontrolovaná úroveň vodnej hladiny. Neexistujú tu priame spojenia medzi vodstvom vnútri územia a mimo, okrem umelo vybudovaných zariadení, ako sú vzdúvadlá a pumpy. Pri väčšine poldrov nie je hladina vody vnútri nižšie ako hladina mimo, ale nie je to podmienkou. Pokiaľ je vnútorná hladina nižšie ako okolité vodstvo, treba pomocou púmp udržovať polder suchý. Pri týchto poldroch je rovnako nutná výstavba priehrad, ktoré držia nápor vyššej okolitej vody. Pri väčšine poldrov je trvalo stanovená úroveň vnútornej hladiny.
V Holandsku existuje veľa typov poldrov.
Riečne poldre.
Riečny polder je polder ležiaci v blízkosti rieky. Ak je úroveň riečnej hladiny štandardná, väčšina riečnych poldrov nepotrebuje pumpy na odsávanie vody, pretože hladina rieky je pod úrovňou poldra. Občas vystúpi hladina rieky nad úroveň poldra a potom je potrebné vodu pumpovať.
Príklady riečnych poldrov v Holandsku sú:
Nízke riečne poldre.
Nízke riečne poldre boli normálnymi riečnymi poldrami uvedenými vyššie. Ale z dôvodu dlhodobého odčerpávania vody terén poklesol a v súčasnosti je nižšie, než najnižšia poloha hladiny rieky. Z tohto dôvodu vyžadujú tieto poldre pumpy pre odčerpávanie vody a vysoké hrádze.
Často sa pri tomto type poldrov používali kanály, ktoré odvádzali vodu do rieky. Na týchto kanáloch potom boli stavané hrádze, ktoré zabraňovali toku vody z rieky do poldru, teda opačným smerom, než bolo žiadúce. Z tohto dôvodu je dnes v Holandsku veľké množstvo miest, ktorých názov končí na „-dam“, čo je holandské slovo pre "hrádza".
Príklady nízkych riečnych poldrov v Holandsku:
Polder na Slovensku.
U nás sa pod pojmom polder rozumie suchá nádrž, ktorá zadržuje povodňovú vlnu, ktorá potom pôsobí menšie či dokonca žiadne škody. V poldri tiež sedimentujú erodované častice a vodná nádrž nižšie na toku sa tak chráni pred zanášaním. Plocha poldra je poľnohospodársky obrábaná, spravidla ako trvalý trávnatý porast.
Čerpadlo

Čerpadlo alebo pumpa je zariadenie - mechanický stroj, ktorý dodáva kinetickú, potenciálnu, alebo tlakovú energiu tekutine, ktorá cez neho preteká. Pomocou čerpadla sa prepravujú tekuté alebo plynné látky (napr. voda).
V princípe využíva podtlak na vstupe pre vtiahnutie tekutiny do zásobníka a následne pretlak pre jej vypudenie (vypustenie, vytečenie). Ako pohon čerpadla sa využíva vonkajšia sila napr. elektrická energia. V minulosti boli najbežnejšie ručné čerpadlá.
Kungasalach

Kungasalach () je jazero na východe Tajmýrskeho polostrova v Tajmýrskom autonómnom okruhu v Krasnojarskom kraji v Rusku. Má rozlohu .
Zdroj vody je snehový a dažďový. Zamŕza v septembri a rozmŕza v júni. Prietokom je spojené s jazerom Arytach (), z ktorého odteká rieka Novaja (povodie more Laptevovcov).
Kungasalach je bohaté na ryby. Na brehoch hniezdia husy a veľa ďalších.
Biele jazero (Rusko)

Biele jazero (po rusky "Белое озеро /озеро Белое" - Beloje ozero / ozero Beloje) je jazero na západe Vologdskej oblasti v severozápadnom Rusku. Od roku 1964 je súčasťou Šeksninskej priehrady, ktorá je časťou Volžsko-baltskej vodnej cesty. Biele jazero má kruhový tvar. Má rozlohu , dĺžku a najväčšiu šírku . Priemernú hĺbku má 5, maximálnu hĺbku . Leží v nadmorskej výške .
Okolo juhozápadnej časti jazera vedie Bielojazerský kanál ("Белозерский канал") dlhý . Najväčšie prítoky sú rieky Kovža, Kema a Megra. Z jazera vyteká rieka Šeksna ("Шексна").
SN 185

SN 185 alebo Supernova 185 bola supernova, ktorá sa objavila v roku 185 v súhvezdí Centaurus. Doklady o tomto jave poskytujú záznamy čínskych hvezdárov dynastie Han. V týchto prameňoch sa spomína ako hviezda-hosť. Je možné, že písomná zmienka o tejto udalosti sa objaví aj v rímskych prameňoch. Na oblohe svietila 8 mesiacov. Doteraz je to najstarší doklad o výbuchu supernovy. 
Ako pozostatok po tejto udalosti ostala na oblohe plynná hmlovina RCW 86. Röntgenové pozorovania naznačujú zhodu s predpokladaným časom výbuchu.
Boloň (jazero)

Boloň (iné názvy: Bolen, Nuri-Od(-)žal, Boulen-Odžal; po rusky "Болонь"- Boloň , "Болен"- Bolen, "Нури-Од-жал" - Nuri-Od-žal, "Нури-Оджал" - Nuri-Odžal, "Боулен-Оджал"- Boulen-Odžal) je jazero v Chabarovskom kraji v Rusku. Má rozlohu (najväčšie jazero v povodí dolného Amuru). Dosahuje hĺbku . Je asi dlhé a maximálne široké.
Kotlina jazera predstavuje priekopovú prepadlinu, ktorá je vyplnená aluviálnymi naplaveninami. Vyznačuje sa plytčinami predovšetkým v pobrežných častiach. Do jazera ústia rieky Harpi, Simmi, Aljur a mnohé ďalšie. Je spojené dlhým prieplavom s Amurom.
Bustach

Bustach (rus. "Бустах" - Bustach, jakut. "Буустаах" - Buustaach) alebo Buusaach ("Буусаах" - buusaach) je jazero v Jakutsku v Rusku. Leží na severe Jansko-indigirskej nížiny. Má rozlohu .
Na severovýchode a juhovýchode je pobrežie členité. Zo západu sa na jazero Bustach napája jazero Tonkaj-Kjuel, ktoré je v podstate jeho zálivom. Vyteká z neho rieka Suruktach, ktorá ústi do zálivu Ebeľachskaja guba (more Laptevovcov). Hlavným prítokom je rieka Archii-Jurege a okrem nej je jazero napájané menšími prítokmi a atmosférickými zrážkami. Zamŕza na konci septembra a rozmŕza v júni. Jazero je bohaté na ryby.
Polyamoria

Polyamoria (z gréckeho πολυ - "poly" „mnoho alebo veľa” a latinského "amor" - doslovne „láska”) je požiadavka, praktizovanie alebo akceptácia viacerých ľúbostných vzťahov s plným vedomím všetkých zainteresovaných. Termín "polyamoria" sa niekedy skracuje na "poly" a je popisovaná ako "konsenzuálna", "etická" alebo "zodpovedná nemonogamia". Termín skôr odkazuje na vzťahy, ktoré nie sú exkluzívne sexuálne, nie je však jasné, do akej miery to platí.
Polyamoria môže znamenať praktizovanie alebo stav vzťahu v určitom momente, alebo ho možno použiť ako opis životného štýlu (filozofie) alebo vzťahovej orientácie (podobne ako pohlavnej orientácie). Je to širší pojem, ktorý zahŕňa mnoho orientácií a viacero druhov vzťahov, na rozdiel od swingovania sa polyamoria neobmedzuje len na sexuálne aktivity. V jej definícii je istá „vôľa", aby pokryla rôzne možnosti zmyslu tohto slova. Takéto vzťahy bývajú zväčša rôznorodé a odrážajú voľbu a filozofiu zúčastnených ľudí.
Výsledkom praktizovania polyamorie môže byť viac-menej stála skupinka viacerých ľudí, ktorí môžu zdieľať spoločné bývanie alebo môže ísť len o občasné schôdzky, či spoločné dovolenky.
Typy vzťahov.
Termín polyamoria sa používa na pomenovanie širokej škály typov vzťahov s rôznym počtom zúčastňujúcich sa osôb. Na správne pochopenie týchto skupín je dôležité objasniť si dynamiku vzťahov medzi jednotlivcami. 
Primárny partner – V hierarchickom vzťahu s viac ako dvoma osobami je to partner, s ktorým má dotyčný najbližší vzťah (sexuálny, emocionálny) a často je s ním legálne spojený sobášom.
Sekundárny partner – Osoba/osoby, ktorá bola prizvaná do vzťahu primárnym párom. Tento partner, na rozdiel od primárneho partnera, nie je s dotyčným spojený buď citovo, sexuálne alebo legálne, nezdieľajú žiadne spoločné finančné záväzky.
Na základe prítomnosti, miešania, násobnosti alebo absencie vyššie uvedených vzťahov získavame jednotlivé polyamorné skupiny, medzi ktoré sa radia napríklad:
Výhody polyamorie.
Polyamorné vzťahy poskytujú zainteresovaným jedincom niekoľko benefitov. Okrem uspokojenia sexuálnych potrieb a predstáv, môžu takéto vzťahy poskytovať výborné prostredie na sebapoznanie a sebazdokonaľovanie. Partneri sa často musia popasovať so žiarlivosťou, naučiť sa ovládať svoje emócie a dôverovať svojim najbližším. Partnerstvá, ktorých členovia sa rozhodnú spolu žiť v jednej domácnosti, si môžu pomáhať aj ekonomicky a spoločne sa podieľať na výchove detí niektorých z partnerov.  
Symbol.
Za symbol polyamorie možno považovať takzvané "nekonečné srdce", ktoré sa objavuje na rôznych komerčných predmetoch.
Vlajku polyamornej hrdosti navrhol Jim Evans. Skladá sa z troch vertikálnych pruhov rôznych farieb. Prvý je modrý pruh reprezentujúci otvorenosť a úprimnosť partnerov polyamorných vzťahov. Druhý je červený, reprezentujúci lásku a vášeň. Posledný čierny reprezentuje smútok a solidaritu hrdých polyamorov s ľuďmi, ktorí svoje polyamorné vzťahy pred svetom skrývajú. V strede vlajky sa nachádza grécke písmeno "π”, ako prvé písmeno slova polyamoria, v zlatej farbe, ktorá má reprezentovať dôležitosť emocionálnej intímnosti medzi partnermi, ktorí si ju cenia viac ako len sexuálnu príťažlivosť.
Čany

Čany (rusky "Чаны") je bezodtokové mierne slané jazero v Barabinskej stepi v Novosibírskej oblasti v Rusku. Je to najväčšie jazero na Západnej Sibíri a leží v nadmorskej výške medzi tokmi Irtyša a Obu.
Jeho rozloha je premenlivá od 1 800 do (v závislosti od sezónneho a medziročného kolísania výšky hladiny). Priemerne je hlboké a dosahuje maximálnu hĺbku .
Pobrežie je členité. Na jazere je veľa ostrovov, ktoré sú pretiahnuté zo severovýchodu na juhozápad. Jazero je spojené prietokom s jazerom Malé Čany. Zdroj vody je prevažne snehový. Rozsah kolísania výšky hladiny je približne . Zamŕza v druhej polovici októbra alebo prvej polovici novembra a rozmŕza v máji.
Na jazere je rozvinutá miestna lodná doprava a rybárstvo. Jazero má veľkú úlohu pri migrácii mnohých druhov vodných vtákov.
Krasnoje (jazero na Čukotke)

Krasnoje (, doslova "Červené") je jazero blízko ústia rieky Anadyr v Čukotskom autonómnom okruhu v Rusku. Má rozlohu .
Je spojené s riekou "Anadyr" prietokom a prejavujú sa na ňom prílivy, ktoré majú pôvod v Anadyrskom zálive. Do jazera ústia rieky Lamutskaja, Berjozovaja a mnoho ďalších.
Žižkovská televizní věž

Žižkovská televizní věž (doslova "Žižkovská televízna veža") alebo Žižkovský vysílač ("Žižkovský vysielač") je jednou z dominánt Prahy a súčasne najvyššou stavbou v meste. Je vysoká 216 metrov a bola postavená v rokoch 1985 až 1992 podľa návrhu architekta Václava Aulického. Leží na rozhraní Žižkova a Vinohradov. Patrí do medzinárodnej asociácie World Federation of Great Towers.
Stavbu obklopovali spory, napríklad likvidácia časti žižkovského cintorína a strach z elektromagnetického zaťaženia okolia, ktoré však zvláštna komisia vyvrátila.
Konštrukcia sa skladá z troch kruhových oceľových tubusov dosahujúcich spoločne výšky 134 metrov. Hlavný tubus, obsahujúci dva rýchlovýťahy, potom prechádza do anténneho nádstavca siahajúceho do výšky 216 metrov.
Tubusy nesú tri kabíny. Vo výške 66 metrov sa nachádza prvá, v ktorej je reštaurácia. Vyhliadková kabína je vo výške 93 metrov. Najvyššia je kabína s vysielacou technikou, z ktorej vysielajú štyri televízne a šesť rozhlasových staníc. Sú tu vysielače mobilných operátorov a meria sa tu aj kvalita ovzdušia.
Technické riešenie veže prinieslo niekoľko noviniek a patentov.
V roku 2000 bolo na piliere umiestnené dielo Davida Černého s názvom "Miminka", ktoré znázorňuje batoľatá lezúce hore a dolu. Pretože dielo malo úspech, v roku 2001 bolo nainštalované natrvalo. Vo vysielači bol aj nakrútený film režiséra Jana Němca, "V žáru královské lásky".
Šírený program.
Vysielače FM.
Digitálne rozhlasové vysielanie.
Digitálny rozhlas šíri vysielač od 1. júna 2017.
Najbližšie vysielače.
Najbližšie významné vysielače a vzdialenosť k nim:
Čukčagirskoje ozero

Čukčagirskoje ozero () je jazero v povodí rieky Amguň (ľavý prítok Amuru) v Chabarovskom kraji v Rusku. Má rozlohu . Priemerne je hlboké maximálne .
Pobrežie je veľmi členité, na severe nízke a močiarné. Ostrovy Godbaňki a Džalu rozdeľujú jazero na tri časti. Z jazera odteká rieka Oľdžikan (prítok rieky Amguň). Zdroj vody je snehový, dažďový a podzemný. Zamŕza na konci októbra až začiatkom novembra rozmŕza v máji.
Biele jazero

Biele jazero môže byť:
Florenc

Florenc je oblasť v Prahe, ktorá leží medzi Starým Mestom a Karlínom, medzi ktoré je úradne rozdelený, neďaleko rieky Vltavy. Presnú hranicu územia, ku ktorému sa názov vzťahuje, je možné určiť len ťažko, pretože nie je samostatným katastrálnym územím. Pôvodne sa pravdepodobne vzťahoval na okolie dnešnej ulice Na Florenci, niekedy sa však vzťahuje aj na Těšnov a priľahlú časť Karlína. Je to jeden z hlavných prestupných bodov v Prahe.
Islamský kalendár

Islamský kalendár zaviedol kalif Umar ibn al-Chattáb roku 637. Jeho začiatok bol stanovený na rok 622 (hidžra).
Mesiace.
1. muharram roku 1 = 16. júl 622. Odchod Mohameda z Mekky pripadá na september 622. Takisto ako juliánsky kalendár a gregoriánsky kalendár ani islamský kalendár nepozná nultý rok. Začína sa počítať od prvého dňa prvého mesiaca (al-muharram) prvého roku.
Pravidlá.
Islamský kalendár je lunárny kalendár. Má 12 mesiacov s dĺžkou striedavo 30 a 29 dní. Jeho rok má teda 354 dní a je o 11 dní kratší ako rok gregoriánskeho kalendára. Oba kalendáre sa tak voči sebe pohybujú. Približne raz za 33 rokov sa rozdiel medzi letopočtami zníži o jeden rok.
Prevody letopočtov.
K základnej orientácii možno použiť nasledujúce vzorce:
G - gregoriánsky kalendár
I - islamský kalendár
formula_1
formula_2
"Upozornenie: roky oboch kalendárov si vzhľadom na rozdielnu dĺžku nikdy presne nezodpovedajú."
Pumpa

Pumpa môže byť:
Krasnoje

Krasnoje môže byť:
Jan Kodeš

Jan Kodeš (* 1. marec 1946) je bývalý český profesionálny tenista.
Počas svojej kariéry vyhral 8 turnajov ATP v dvojhre, z toho 3 grandslamové turnaje:
V roku 1973 zvíťazil v česko-slovenskej ankete Športovec roka.
Bieli Chorváti

Bieli Chorváti bol slovanský kmeň, ktorý sa spomína v kronikách včasného stredoveku, časť ktorého sa na začiatku 7. storočia údajne sčasti presunula do dnešného Chorvátska na pozvanie byzantského cisára Hérakleia a vytvorila základ dnešného južnoslovanského národa Chorvátov, kým druhá časť zostala na severe a postupne tam splynula s ostatným obyvateľstvom.
Jeho skutočná poloha, či pozadie je veľmi nejasné. Predovšetkým je nejasné, či/nakoľko súvisí s Charvátmi zo severných Čiech a s východoslovanskými podnesterskými Chorvátmi (pozri rozlišovaciu stránku Chorváti (rozlišovacia stránka)).
Sú v podstate tieto hlavné dohady o umiestnení Bielych Chorvátov:
Sú aj rozličné kombinácie uvedených umiestnení. Najbežnejšia je tá, že to bol pôvodne jeden z kmeňov v slovanskej pravlasti (medzi Vislou a Dneprom), neskôr sa odtiaľ rozšírili na západ (Visla, Čechy) a na juh (Podkarpatská Rus), resp. v závislosti od teórie iba jedným z uvedených smerov (napr. podľa Magocsiho sa v 6. a 7. storočí presunuli do horného Podnesterska a Podkarpatskej Rusi). Iná možnosť je, že ich pôvodné územie je Podnestersko (podnesterskí Chorváti), odkiaľ prenikli v (?) 6. storočí na západ (Sliezsko, východné Čechy) a okolo 7. storočia do blízkej Podkarpatskej Rusi.
Bielych Chorvátov (nech už sídlili kdekoľvek) na začiatku 7. storočia pozval byzantský cisár na juh, a tak sa časť z nich usadila v Ilýrii, v dnešnej Dalmácii, kde dokonca v 10. storočí založili vlastné kráľovstvo (kráľ Tomislav), títo Chorváti sa zúčastňovali na etnogenéze chorvátskeho a bosnianskeho národa. Ostatní zostali na severe. Severných (Bielych) Chorvátov zachované kroniky najčastejšie spomínajú v 10. storočí. V 10. storočí sa tiež hypotetické územia severných (Bielych) Chorvátov stali postupne súčasťou štátov Krajiny českej koruny, Poľska, Kyjevskej Rusi a Uhorska.
Stan Smith

Stan Smith (* 14. december 1946, Pasadena, Kalifornia, USA) je bývalý americký profesionálny tenista, ktorého kariéra spadá do začiatkov otvorenej éry. Preslávil sa najmä ako vynikajúci partner pre štvorhru, v ktorej dosiahol podstatne väčších úspechov, ako v dvojhre.
V roku 1972 (t. j. v čase tesne pred zavedením rebríčka ATP) bol vyhlásený za najlepšieho svetového tenistu roka.
Počas svojej kariéry Stan Smith vyhral 35 turnajov ATP v dvojhre (z toho 2 grandslamové turnaje) a 54 turnajov ATP vo štvorhre (z toho 5 grandslamových).
Grandslamove víťazstvá:
Dregoviči

Dregoviči boli východoslovanský kmeň usídlený v priestore medzi Pripjaťou až k prameňom Nemenu a Dviny v dnešnom Bielorusku. V priebehu 11.–12. storočia prenikali Dregoviči až k Bugu. Staršie baltské obyvateľstvo (predovšetkým litovské kmene) v priebehu 9. storočia. podľahlo slavizácii alebo sa odsťahovalo ďalej na západ. V priebehu 10. storočia. sa územia obývané Dregovičmi stávajú súčasťou Kyjevskej Rusi. Správna jednota Dregovičov bola v priebehu 11. storočia rozbitá a následne podliehajú pôvodne susedným kniežatstvám. Dregoviči sa podieľali na etnogenéze neskoršieho bieloruského národa.
Drevľania

Drevľania boli východoslovanský kmeň sídliaci v oblasti Pripjaťského Polesia v dnešnom južnom Bielorusku a na severozápadnej Ukrajine. Prvé hradiská Drevľanov vznikajú v 7.–8. storočí, centrom sa stáva Iskorosteň. V priebehu 9.–10. storočia Drevľania postupne upadajú do závislosti od silnejúcej susednej Kyjevskej Rusi. Po protikyjevskom povstaní v roku 945 bolo centrum kmeňa spálené a Drevľania podľahli Kyjevskej Rusi. Podieľali sa na etnogenéze neskoršieho bieloruského a ukrajinského národa.
Cercocebus

Cercocebus, po slovensky mangabej, je rod opíc z čeľade mačiakovité. Staršie sa pod tento taxón zaraďovali aj druhy dnes radené do rodu Lophocebus. 
Charakteristika.
Je to rod stredne veľkých štíhlych opíc s dlhými nohami a chvostom. Pre ich telo sú charakteristické veľké lícne torby a výrazné sedacie mozole. Pre hlavu je typický pretiahnutý ňufák, výrazné nadočnicové lišty, silné čeľuste a päť hrbolčekov na posledných stoličkách. Dlhý chvost mangabeje držia alebo vztýčený hore, alebo typicky oblúkovito preklopený nad chrbtom.
Zložené číslo

Zložené číslo je také prirodzené číslo, ktoré nie je prvočíslom a súčasne je rôzne od čísla 1. Alebo inak, zložené číslo je každé také prirodzené číslo formula_1, ktoré sa dá vyjadriť v tvare formula_2, kde formula_3 sú prirodzené čísla rôzne od 1.
Rod Laver

Rod Laver (* 9. august 1938, Rockhampton, Austrália) je bývalý austrálsky tenista. Je považovaný za jedného z najlepších tenistov všetkých dôb.
Laver je tenista, ktorý získal väčšinu svojich ocenení a turnajových víťazstiev ako amatér pred začiatkom otvorenej éry. Svoje kvality však dokázal obhájiť aj na turnajoch s profesionálmi po roku 1968. Povestným sa stal jeho výsledok z roku 1969, keď dokázal v jednej sezóne vyhrať všetky štyri grandslamové turnaje - Wimbledon, French Open, Australian Open i US Open.
Rod Laver hral pred začiatkom zostavovania rebríčku ATP, takže jeho hodnotenia sú iba "subjektívne" - bol vyhodnotený ako najlepší svetový tenista ako amatér v rokoch 1961 a 1962 a potom znova na začiatku otvorenej éry už ako profesionál v rokoch 1968 a 1969. Za svoj život vyhral celkom 180 turnajov, z toho 39 v otvorenej ére. Z tohto počtu bolo 11 grandslamových víťazstiev (5 v otvorenej ére).
Po Rodovi Laverovi je dnes pomenovaný hlavný štadión, na ktorom sa hrá grandslamový turnaj Australian Open - Rod Laver Arena.
Tribonianus

Tribonianus alebo Tribonián (* pred 500, Pamfýlia?† možno 542/545) bol byzantský právnik, predseda komisie zodpovednej za zostavenie justiniánskych Digest ("Corpus iuris civilis"). Od roku 529 bol aj kvestorom. Napriek tomu, že bol vyznaním pohan, prispôsobil antické rímske právo do podoby zlučiteľnej s kresťanským impériom. V roku 532 bol z komisie počas povstania Niká prepustený. Hoci sa neskôr do komisie vrátil, jeho vplyv upadol. Zomrel možno v roku 542 v rámci morovej epidémie. Je považovaný za jedného z najvýznamnejších právnikov svojej doby.
Justiniánska kodifikácia.
V roku 530 poveril Triboniána cisár Justinián I., aby so svojimi spolupracovníkmi z právnických škôl v Bejrúte a Konštantinopole zozbieral diela najvýznamnejších právnikov republikánskej a principátnej doby Rímskej ríše a vytvoril tak záväzný kódex platný pre celé cisárstvo. Zbierka vyšla v roku 533 pod názvom "Digesta" (z lat. "triediť", grécky názov znel "Pandecta" ("všezahrňujúca"). Neskôr pracoval aj na druhom vydaní "Codex Iustiniani" (534) a dohliadal aj na písanie právnickej učebnice Inštitúcie ("Institutiones"), ako i na časť Justiniánových Noviel. Jeho význam pri ich tvorbe však už bol menší, snáď aj preto, že boli písané v gréčtine, kým Tribonián reprezentoval staré rímske latinské právo.
Nay Pyi Taw

Nay Pyi Taw (podrobnosti o názve pozri nižšie) je hlavné mesto Mjanmarska od novembra 2005 / marca 2006.
Spočiatku patrilo do Mándalejskej oblasti, ale od roku 2011 je vyčlenené ako samostatná administratívna jednotka, ktorá sa volá Zväzové územie Nay Pyi Taw (Zväzové teritórium Nay Pyi Taw) a je administratívne rovnocenná štátom a oblastiam Mjanmarska.
Názov.
Zápis názvu mesta v barmčine je နေပြည်တော်. Barmská výslovnosť vyjadrená slovenskými znakmi je: [népjídó] alebo [nepjido] - všetky samohlásky v tomto slove sú tzv. hlbokom tóne (angl. low tone), a tým pádom okrem iného platí, že sa vyslovujú ako stredne dlhé až dlhé.
Anglické prepisy vyššie uvedeného barmského názvu sú: Nay Pyi Taw, Naypyitaw, Nay Pyi Daw alebo Naypyidaw.
Slovenský (a český) prepis vyššie uvedeného barmského názvu je: Neipyijto alebo Nepjito alebo zriedkavo (?)"Nepyito". Slovenský ÚGKK SR však normuje ako záväzný slovenský názov mesta anglický prepis, teda tvar Nay Pyi Taw.
Vznik, poloha.
Centrum mesta Nay Pyi Taw bolo postavené ako novostavba tri kilometre na západ od bývalého mesta Pyinmana (ktoré už dnes nie je samostatné mesto, ale len súčasť Nay Pyi Taw) a približne 320 km na sever od bývalého hlavného mesta Rangúnu.
Obyvatelia, rozloha.
Pri sčítaní v roku 2014 malo mesto 1 160 242 obyvateľov. Jeho rozloha je .
Chorváti (Dnester)

Chorváti boli východoslovanský kmeň žijúci vo včasnom stredoveku na hornom Dnestri. Niekedy sa uvádza, že išlo spočiatku o sarmatský, resp. alanský kmeň, ktorý sa až neskôr slavizoval. 
Viacero autorov ho stotožňuje s tzv. Bielymi Chorvátmi. Napr. podľa Magocsiho sú Slovania, ktorí sa približne od 7. storočia rozšírili do susednej Podkarpatskej Rusi (južné svahy Karpatov) identickí s týmito Chorvátmi. Potom aj predkovia dnešných Chorvátov tiahli do Chorvátska začiatkom 7. storočia práve z tejto oblasti a napríklad roku 903, kedy starí Maďari bojovali o pevnosť Užhorod, bojovali vlastne s Bielymi Chorvátmi. Týchto Chorvátov tiež často považujú za predkov dnešných Rusínov. Pričom túto teóriu podporujú aj posledné výskumy DNA, štúdia z roku 2004 zistila príbuznosť v DNA medzi Rusínmi a Chorvátmi z ostrova Krk, obe skupiny majú najvyššie percentuálne zastúpenie haplogroup I (11.3%) v Európe 
Predpokladá sa, že časom miestni Slovania postupne splynuli s inými staroslovanskými kmeňmi a spolu sa začali označovať ako Rusi (Rosi), ruskí ľudia. Od polovice 9. storočia termín „ruský” nadobudol všeobecné rozšírenie. Kmeň podnesteských Chorvátov sa posledný raz spomína v roku 992.
Iravadi

Iravadi (normovaný slovenský názov ; zriedkavo: Iravádí, zriedkavo: Iravadí; po barmsky: ဧရာဝတီမြစ် - výslovnosť vyjadrená slovenskými znakmi: ['ejawödi mji'] alebo ['éjáwödí mji']- (anglické) prepisy: "Ayeyarwad(d)y Myit", "Eyawadi Myit", "Erawadi Myit"; tradičný anglický názov: "Irrawaddy (River)") je rieka v Mjanmarsku.
Je to najdlhšia rieka v krajine (2170 km) a má povodie s veľkostou 411 000 km². Rieka začína na sútoku riek Mali Hka a N'Mai Hka na severe v Kačinskom štáte a tečie zo severu na juh, až kým sa nerozvetvi na deväťramennú deltu pri ústí do Indického oceánu.
Mestá pri rieke (zo severu): Myitkina, Bhamo, Mandalaj, Prome, Henzada.
Etymológia názvu je sporná.
Mandalaj

Mandalaj (normovaný slovenský názov; iné názvy: Mándalej, Mandalay; po barmsky မန္တလေး - výslovnosť vyjadrená slovenskými znakmi: [mandölé] alebo [mándölé]) je mesto v strednom Mjanmarsku. Je to druhé najväčšie mesto po Rangúne s počtom obyvateľov 927 000 (2005) a v aglomerácii 2,5 milióna.
Bolo to posledné kráľovské hlavné mesto (18601885) pred anektovaním Britmi a v súčasnosti je centrom Mándalejskej oblasti. Nachádza sa na a na západe je ohraničené riekou Iravadi.
Obrazová galéria.
&lt;br&gt;
Ken Rosewall

Ken Rosewall (* 2. november 1934, Sydney, Austrália) je bývalý austrálsky profesionálny tenista. Dokázal sa viac ako dvadsať rokov udržať v absolútnej svetovej tenisovej špičke - najskôr ako amatér v rokoch 1950 - 1957 (už v 15 rokoch postúpil do semifinále medzinárodného turnaja v kategórii mužov), neskôr 1957 - 1968 ako profesionál a vtedy okrem iného bez možnosti účasti na grandslamových turnajoch.
Na začiatku otvorenej éry mal Rosewall už 34 rokov, napriek tomu ešte dokázal štyrikrát vyhrať dvojhru na grandslamových turnajoch:
Konstantin von Neurath

Konstantin von Neurath [Nojrát] (* 2. február 1873, Kleinglattbach – † 14. august 1956, Enzweihingen) bol nemecký nacistický politik, diplomat a prvý ríšsky protektor Čiech a Moravy. 
Život.
Pochádzal zo šľachtickej rodiny, mal titul barón/slobodný pán. Po vyštudovaní práva roku 1892 začal pracovať najprv v právnej firme v Kleinglattbachu. Roku 1901 vstúpil do diplomatických služieb. Najprv zastával nižšie diplomatické funkcie vicekonzula a vyslaneckého radcu v Londýne. Počas prvej svetovej vojny najprv pôsobil na nemeckom veľvyslanectve v Istanbule, no neskôr bojoval aj na fronte v rámci württembergského granátnického pluku. Za svoje vojenské úspechy bol vyznamenaný Železným krížom, neskôr bol ranený. Po vojne v rokoch 19191922 pôsobil ako nemecký vyslanec postupne v Dánsku, v rokoch 19221930 v Taliansku a nakoniec medzi rokmi 19301932 vo Veľkej Británii.
V rokoch 19321938, po smrti Friedricha Eberta, zastával postupne funkciu ministra zahraničných vecí, najprv vo vláde Franza von Papena a neskôr v Schleicherovej vláde. Vo funkcii zostal aj potom, keď sa v roku 1933 stal kancelárom Adolf Hitler. Zo svojho postu ministra sa snažil dodať konzervatívnu vážnosť Hitlerovej rozpínavej zahraničnej politike. Vo februári 1938 ho Hitler zbavil funkcie ministra v prospech Joachima von Ribbentropa. 
Pred odchodom z postu ministra zahraničných vecí vstúpil roku 1937 do NSDAP, a v tom istom roku sa stal Obergruppenführerom SS.
V marci 1939 bol menovaný za ríšskeho protektora v Protektoráte Čechy a Morava. Funkciu zastával do septembra 1941, potom ho Hitler poslal na „zdravotnú dovolenku“. Funkciu zastával oficiálne do roku 1943, kedy bol odvolaný, medzitým ho zastupovali Reinhard Heydrich a Kurt Daluege.
Počas jeho pôsobenia vo funkcii protektora boli napríklad zatvorené české vysoké školy, došlo k prijatiu obdoby Norimberských zákonov a český priemysel bol zapojený do nemeckého vojnového hospodárstva. Napriek tomu ho v septembri 1941 Hitler odvolal kvôli údajnej zhovievavosti a miernosti.
V posledných dňoch druhej svetovej vojny von Neuratha chytili francúzske jednotky. Po vojne, v roku 1946 bol postavený pred Norimberský tribunál ako vojnový zločinec, uznaný vinným a odsúdený na 15 rokov odňatia slobody. V roku 1954, po ôsmich rokoch strávených za mrežami, bol z berlínskej väznice Spandau prepustený zo zdravotných dôvodov.
Hradčany (Praha)

Hradčany sú historické mesto, katastrálne územie a mestská štvrť Prahy s rozlohou 151,47 hektárov, rozdelená medzi mestské časti Praha 1 a Praha 6. Značnú časť štvrte zaberá Pražský hrad, jeden z najznámejších hradov Európy a podľa Guinnesovej knihy rekordov vôbec najväčší hradný komplex na svete.
Hradčany boli samostatným mestom do roku 1784, kedy sa stali súčasťou zjednoteného Kráľovského mesta Prahy.
Dejiny.
Hradčany vznikli v dobe, kedy už existovalo Staré Mesto a Menšie Mesto (Malá Strana). Na rozdiel od Malej Strany sa však osídlenie na hradčanskom vršku vyvíjalo bez akéhokovek pevného rádu. Až v 14. storočí boli Hradčany najvyšším pražským hradný grófom premenené na v poddanské mesto. Praha sa teda stala trojmestom a čakala len na člena štvrtého a posledného, Nové Město, ktoré v roku 1348 založil Karol IV. Hradčany boli mestom najmenej významným a najviac závislým od Hradu.
Guillermo Vilas

Guilermo Vilas (* 17. august 1952, Buenos Aires, Argentína) je bývalý argentínsky profesionálny tenista. V roku 1974 bol na 2. mieste medzinárodného rebríčka ATP, nikdy sa mu však nepodarilo prepracovať sa na 1. miesto (ani v roku 1977, keď vyhral 16 turnajov vrátane dvoch grandslamových). Podarilo sa mu vyhrať všetky grandslamové turnaje okrem Wimbledonu.
Počas svojej kariéry Guilermo Vilas vyhral 62 turnajov ATP v dvojhre, z toho 4 grandslamové turnaje:
Praha 1

Praha 1 je pražská mestská časť ležiaca v centrálnej oblasti Prahy a v roku 1990 bola ustanovená ako jedna z 56, neskôr 57 mestských častí. Vykonáva rozšírenú pôsobnosť štátnej správy a je od svojho vzniku jedným zo správnych obvodov, ktorých počet sa 1. júla 2001 ustálil na 22. Tvorí ju celé katastrálne územie Staré Město a Josefov, ďalej veľká časť katastrálnych území Hradčany, Malá Strana a Nové Město a čiastočne časti katastrálnych území Vinohrady a Holešovice.
Mestský obvod Praha 1 bol ustanovený zákonom o územnom členení štátu od 1. júla 1960. Od roku 1990 bol predefinovaný ako územie tvorené mestskou časťou Praha 1. Hranice územia sa tým nijako nezmenili.
Praha 2

Praha 2 je od 24. novembra 1990 mestská časť Prahy s rozlohou , rozkladajúca sa v centrálnej časti Prahy na pravom brehu Vltavy. Zahŕňa celé katastrálne územie Vyšehrad, veľkú časť katastrálneho územia Nové Město a Vinohrady a malú časť katastrálneho územia Nusle. Od 1. júla 1960, kedy Praha 2 vznikla ako správny celok s identickým rozsahom ako moderná mestská časť, je to zároveň jeden z pražských správnych obvodov.
Praha 3

Praha 3 je od 24. novembra 1990 mestskou časťou Prahy s rozlohou . Rozkladá sa východne od historického centra. Ako mestský obvod Praha 3 vznikla v roku 1960 a od toho času je to aj jeden z pražských správnych obvodov. Zahŕňa takmer celé katastrálne územie Žižkov, severnú časť katastra Vinohrady a malé časti katastrov Strašnice a Vysočany.
Praha 4

Praha 4 je od 24. novembra 1990 mestská časť Prahy rozkladajúca sa na pravom brehu Vltavy južne od pražského historického centra. Mestská časť zahŕňa celé katastrálne územia Braník, Hodkovičky, Krč, Lhotka a Podolí, ďalej väčšinu katastrálnych území katastrov Nuslí a Michlí, veľkú časť Záběhlic predovšetkým Spořilov, a nepatrné časti Vinohradov a Vršovíc.
Správny obvod Praha 4.
Úrad mestskej časti Praha 4 je poverený výkonom rozšírenej pôsobnosti štátnej správy aj pre územie mestskej časti Praha-Kunratice.
Mestský obvod Praha 4.
Mestský obvod Praha 4 vznikol v roku 1960, rozkladá sa na juhu Prahy na pravom brehu Vltavy a zahŕňa mestské časti
Praha 4, Praha 11, Praha 12, Praha-Kunratice, Praha-Libuš, Praha-Šeberov a Praha-Újezd.
Praha 5

Praha 5 je mestská časť Prahy, ktorá vznikla v roku 1990, rozkladá sa na ľavom brehu Vltavy a zahŕňa celé katastrálne územia Hlubočepy, Košíře, Motol, Radlice, Smíchov a časti katastrálnych území Břevnov, Jinonice a Malá Strana. Susedí s mestskými časťami Praha 6, Praha 17 (Řepy), Praha 13, Praha-Slivenec, Praha-Velká Chuchle, Praha 4, Praha 2, Praha 1 a Praha 16.
Správny obvod Praha 5.
Úrad mestskej časti Praha 5 je poverený výkonom rozšírenej pôsobnosti štátnej správy aj pre územia mestskej časti Praha-Slivenec.
Mestský obvod Praha 5.
Mestský obvod Praha 5 vznikol roku 1960, rozkladá sa na juhozápade Prahy a zahŕňa mestské časti Praha 5, Praha 13, Praha-Zličín, Praha-Řeporyje, Praha-Slivenec, Praha-Velká Chuchle, Praha-Lochkov, Praha 16 (Radotín), Praha-Slivenec a Praha-Zbraslav. Susedí s pražskými mestskými obvodmi Praha 1, Praha 2, Praha 4 a Praha 6 a s územím obcí Hostivice, Chrášťany, Jinočany, Zbuzany, Ořech, Kosoř, Černošice, Jíloviště, Vrané nad Vltavou, Zvole a Dolní Břežany v okrese Praha-západ.
Praha 6

Praha 6 je mestská časť Prahy, ktorá zahŕňa celé katastrálne územia Ruzyně, Liboc, Veleslavín, Vokovice, Dejvice, Střešovice a časti katastrálnych území Břevnov, Sedlec, Bubeneč a Hradčany. Susedí s mestskými časťami Praha-Přední Kopanina, Praha-Nebušice, Praha-Lysolaje, Praha-Suchdol, Praha-Troja, Praha 7, Praha 1, Praha 5 a Praha-Řepy a s obcami Horoměřice, Tuchoměřice, Kněževes, Dobrovíz a Hostivice v okrese Praha-západ. V mestskej časti žije 100 000 ľudí.
Obvod Praha 6 zahŕňa mestské časti Praha 6, Praha-Přední Kopanina, Praha-Nebušice, Praha-Lysolaje, Praha-Suchdol a Praha 17 (Řepy). Susedí s mestskými obvodmi Praha 5, Praha 1, Praha 7, Praha 8 a s obcami Roztoky, Únětice, Horoměřice, Statenice, Tuchoměřice, Kněževes, Dobrovíz a Hostivice v okrese Praha-západ. Do 30. júna 2001 obvod aj správnych orgánov. V súčasnosti je podľa tohto pôvodného členenia organizovaná napríklad justícia alebo pošta.
Správny obvod Praha 6.
Mestská časť Praha 6 vykonáva prenesenú pôsobnosť štátnej správy i pre mestské časti Praha-Přední Kopanina, Praha-Nebušice, Praha-Lysolaje, Praha-Suchdol, t. j. pre celé územie obvodu Praha 6 s výnimkou mestskej česti Praha 17 (Řepy).
Školstvo.
V Prahe 6 sídli niekoľko vysokých škôl:
a stredných škôl:
Praha 7

Praha 7 je od 24. novembra 1990 mestská časť Prahy rozkladajúca sa severne od historického centra Prahy prevažne na ľavom brehu Vltavy, no menšou časťou územia zasahuje aj na jej pravý breh. Zahŕňa takmer celé katastrálne územie Holešovice, asi polovicu územia časti Bubeneč a malú časť Libne. Do 31. decembra 1991 patrila k Prahe 7 aj juhozápadná časť katastrálneho územia Troja, ktorá sa potom od 1. januára 1992 osamostatnila ako mestská časť Praha-Troja.
Mestský obvod a správny obvod Praha 7.
Úrad mestskej časti Praha 7 vykonáva prenesenú pôsobnosť štátnej správy aj pre mestskú časť Praha-Troja. Identické územie zaujíma od roku 1960 aj mestský obvod Praha 7.
Praha 8

Praha 8 je mestská časť Prahy, ktorá vznikla v roku 1990. Hranice obvodu Prahy 8 boli stanovené v roku 1960 a územie mestskej časti Praha 8 zahŕňa 9 katastrálnych území. Štyri celé, a to Bohnice, Kobylisy, Čimice a Karlín a časti ďalších piatich (Libeň, Troja, Střížkov, Nové Město a Žižkov).
Mestský obvod Praha 8.
Mestský obvod Praha 8 vznikal postupne. Najstaršie časti mesta sú katastrálne územie Libne, ktoré boli k Prahe pripojené už 12. septembra 1901. Najstaršie mestské predmestie Karlín sa stalo súčasťou Veľkej Prahy spolu s Bohnicemi, Trojou a Kobylismi v roku 1922. Od roku 1960 sú súčasťou obvodu Čimice, od roku 1968 aj Ďáblice a Dolní Chabry a od roku 1974 Březiněves.
Úrad mestskej časti má sídlo v Libeňském zámočku a v tzv. Bielom dome, kde zasadá aj zastupiteľstvo Prahy 8.
Prírodné pamiatky.
Na území Prahy 8 sa nachádza 10 chránených území na ploche 35 hektárov.
Väčšina týchto cenných prírodných lokalít je ohrozená plánovanou výstavbou severozápadnej časti diaľničného okruhu okolo Prahy, variant J. Alternatívna trasa Ss sa spomenutým miestam vyhýba.
Košický vládny program

Program novej československej vlády Národného frontu Čechov a Slovákov (), známy ako Košický vládny program (skratka KVP, ) alebo Košický program () bol programový dokument vyhlásený na prvej plenárnej schôdzi vlády Národného frontu Čechov a Slovákov 5. apríla 1945 v Košiciach, de facto prijatý 29. marca 1945 ako výsledok rokovaní politických predstaviteľov budúceho Národného frontu na veľvyslanectve ČSR v Moskve prebiehajúcich od 22. marca.
Dokument určoval zásady budúcej politiky a bol označovaný za "„program (prvej etapy) národnej a demokratickej revolúcie“". Slovenský ústavný právnik Ján Gronský ho opísal ako "„program revolučného vytvárania systému regulovanej demokracie, eufemisticky nazvanej ,ľudová demokracia’ "[...]" revolúcie nacionálnej, antifašistickej a sociálnej, ako východisko k protikapitalistickému prevratu, počiatok socialistickej revolúcie v Československu.“"
Štruktúra.
Program tvorilo 16 kapitol, ktoré sa zaoberali rôznymi otázkami spoločenského, politického, hospodárskeho života, medzinárodným postavením oslobodzovanej ČSR.
Základné rysy programu sú:
Mekong

Mekong je rieka v juhovýchodnej Ázii na polostrove Zadná India. Je to 13. najdlhšia rieka na svete (odhadovaná dĺžka 4 023 km) a 10. najväčšia podľa prietoku (475 km³ ročne). Pramení v Číne v provincii Yunan, a preteká cez Mjanmarsko, Laos, Thajsko, Kambodžu, ústi v južnom Vietname, neďaleko Hočiminovho Mesta, rozsiahlou deltou do Juhočínskeho mora. Má povodie s veľkosťou 805 000 km². Má monzúnový režim odtoku, čo znamená, že vysoký prietok je najmä v letných mesiacoch v období monzúnových dažďov. Extrémne výkyvy počas ročných období a prítomnosť vírov a vodopádov sťažuje plavbu, čo znamená, že rieka národy pri rieke skôr oddeľuje, než ich spája.
Praha 9

Praha 9 je mestská časť Prahy, ktorá zahŕňa celé katastrálne územie Prosek, takmer celé katastrálne územie Hrdlořezy, ďalej väčšinu katastrálnych území Vysočany a Střížkov, menšie časti katastrálnych území Hloubětín a Libne a nepatrnú časť katastrálneho územia Malešice. Susedí s mestskými časťami Praha 10, Praha 3, Praha 8, Praha 18 (Letňany), Praha 19 (Kbely) a Praha 14 (Kyje). 
Mestský obvod Praha 9 podľa "Zákona o územním členění státu" zahŕňa mestské časti Praha 9, Praha 18 (Letňany), Praha-Čakovice, Praha 19 (Kbely), Praha-Vinoř Praha-Satalice, Praha 14 (Kyje), Praha-Dolní Počernice, Praha 20 (Horní Počernice), Praha-Klánovice, Praha-Běchovice, Praha-Koloděje a Praha 21 (Újezd nad Lesy). Susedí s mestskými obvodmi Praha 8, Praha 3, Praha 10 a s obcami Hovorčovice, Veleň, Přezletice, Podolanka, Jenštejn, Radonice, Zeleneč, Šestajovice, Jirny, Úvaly, Květnice a Sibřina. Do 30. júna 2001 mal tento obvod aj správne orgány. V súčasnosti je podľa tohto pôvodného členenia organizovaná napríklad justícia alebo pošta.
Správny obvod Praha 9.
Mestská časť Praha 9 nevykonáva prenesenú pôsobnosť štátnej správy pre žiadne ďalšie mestské časti.
Praha 10

Praha 10 je mestská časť Prahy, ktorá vykonáva rozšírenú pôsobnosť štátnej správy iba na svojom území a jej územie je teda súčasne správnym obvodom. Územie mestskej časti Praha 10 tvorí katastrálne územie Vršovice, časť Vinohradov, väčšina Strašníc, takmer celé Malešice, nepatrná časť Hrdlořezov, nepatrná časť Hloubětína, časť Záběhlíc, časť Michle, nepatrná časť Žižkova. Sídlo úradu mestskej časti je vo Strašniciach.
Praha 11

Praha 11 je mestská časť Prahy, ktorá má asi 80 000 obyvateľov. Je tvorená katastrálnymi územiami Chodov a Háje a leží na území mestského obvodu Praha 4. Vznikla na území spravovanom po pripojení k Prahe národným výborom Praha-Chodov. Od roku 1990 sa táto mestská časť nazývala "Praha-Jižní Město". 
Praha 11 je od centra Prahy vzdialená priemerne a je jedným z najhustejšie zaľudnených miest v Česku. Veľkú časť územia mestskej časti zaberajú sídliská Jižní Město I. a Jižní Město II., nazývané ľudovo Jižňák.
Praha 12

Praha 12 je od 24. novembra 1990 mestskou časťou na juhu Prahy s rozlohou rozkladajúcou sa na pravom brehu Vltavy a tvoria ju celé katastrálne územia Cholupice, Kamýk, Komořany, Modřany a Točná.
Janko Tipsarević

Janko Tipsarević (* 22. jún 1984, Belehrad, Srbsko) je súčasný profesionálny tenisový hráč zo Srbska.
Tenisová kariéra.
Tenis začal hrať ako šesťročný, ako osemročný začal navštevovať tenisový klub v Belehrade, kde ho trénoval ruský tréner Roman Savočkin.
Roku 2001 vyhral turnaj pre juniorov na Australian Open a dostal sa do štvrťfinále turnaja pre juniorov na French Open. Jeho koncoročné umiestnenie v rebríčku juniorov bolo 2. miesto. V tom istom roku debutoval za daviscupovú reprezentáciu Juhoslávie a vyhral prvý turnaj série podujatí Futures.
Roku 2006 sa dostal do štvrťfinále podujatí ATP Tour v Moskve a Nottinghame. Prvýkrát sa do 1. svetovej stovky prebojoval 20. februára 2006, kedy vystúpil na 99. priečku. K decembru 2006 ešte nevyhral ani jedno podujatie pod záštitou ATP iba podujatia organizované ITF.
Jeho najčastejším partnerom v štvorhre je Michail Južnyj.
Ryby (znamenie)

Ryby (lat. "Pisces") sú jedno z astrologických znamení zvieratníka, v ktorom sa Slnko nachádza v tropickom zvieratníku od 20. februára do 20. marca. Pomenované je po súhvezdí Ryby.
V astrologickej symbolike je znamenie Rýb posledným, dvanástym vo zverokruhu. Má vládu nad práve sa končiacou svetovou érou. Ľuďom narodeným v tomto znamení sa pripisuje snaha o mier a bratstvo, dokonalosť, sústredenosť a trpezlivé bádanie až do úspešného konca. Jedná sa o znamenie, ktoré najväčší sklon k závislostiam, či na alkohole, drogách ale aj osobách. Jej opozičné znamenie je Panna.
V babylonskom kalendári tomuto znameniu zodpovedá mesiac "Araḫ Addaru (Adār").
Skoll (mesiac)

S/2006 S 8 je nepravidelný satelit planéty Saturn. Objavili ho Scott Sheppard, David Jewitt a Jan Kleyna. Objav bol oznámený 26. júna 2006.
Satelit má pri odhadovanom albede 0,04 priemer a obieha Saturn v priemernej vzdialenosti 17,6 miliónov km. Jeden obeh po svojej veľmi výstrednej a mierne naklonenej dráhe vykoná za 869 dní.
Der Stürmer

Der Stürmer (doslova: "útočník") bol ostro protikomunisticky a protižidovsky zameraný týždenník, ktorý vydával nemecký nacistický politik a vydavateľ Julius Streicher. V 30. rokoch 20. storočia patril Der Stürmer k oporným bodom nacistickej propagandy v Nemecku.
Prvé číslo týždenníka vyšlo 20. apríla 1923 a s krátkou prestávkou, počas trvania Letných olympijských hier v roku 1936 vychádzal až do 22. februára 1945, kedy vyšlo posledné číslo. 
Na rozdiel od oficiálnych straníckych novín NSDAP "Völkischer Beobachter" mal Der Stürmer oveľa bulvárnejší charakter. Niektoré materiály, ktoré v ňom boli uverejnené, sú označované až za pornografické. Väčšinu jeho čitateľov tvorila mládež a ľudia z najnižších vrstiev nemeckej spoločnosti.
Jedným z najznámejších antisemitských karikaturistov, ktorí pracovali pre Der Stürmer bol Philipp Rupprecht, známy pod pseudonymom "Fips". 
V roku 1927 sa predávalo asi 27 000 výtlačkov týždenne; roku 1935 predaj stúpol asi na 300 000 predaných výtlačkov.
Za vydávanie týchto novín bol ich vydavateľ Julius Streicher odsúdený počas Norimberského procesu na trest smrti a popravený.